E parte occidentali vir celeberrimus PEL, etsi totus fere vertebratis colligendis deditus, 
nihilominus quae ipsi obvia erant invertebrata contulit et inter haec undeviginti crustaceorum 
species. Numerus non ita magnus videtur, at si tenemus inter has duodecim esse novas 
species, apparebit quantum viri investigationes contulerint ad melius cognoscendam faunam 
Senegambensem. 
His edendis et viro amico, tantis nominibus de scientia bene merito, scientiae cultorum 
gratias parare et ipse grati animi munere me perfungi spero. 
Descriptionibus adieci tabulam comparativam specierum notarum ad littora occidentalia 
et ad Promontorium bonae spei obviarum, quo facilius diversae regiones Africanae comparentur 
et distinguantur. 
